Иссаву

Иссаву (аьрабнал маз الوضوء вузуъ) Ассалам / Бусурманнал РувхIанийсса Кказит

 Хъунмур иссаву 
Щаллуну иссаву (гъуслу)

 ЧIиримур иссаву 

Чак баннин хьхьичI дайссар чIиримур иссаву, хьхьичI дурмур иссаву зия хьуну духьурча. ЧIиримур иссаву даннин хьхьичI:
1. Шюшайссар барт кару, вилагайссар кьацI, май;
2. Лажин шюшаврищал аьрхIал дайссар иссаву дансса нийят: «На нийят дуллай ура фаризасса чаклин иссаву дан, Хъунасса Заннайн, Аллагьу акбар».
3. Лажин шюшайссар;
4. КIирагу ка шюшайссар ссюрхъру хIалану;
5. МасхIу байссар – атилсса кару бакIрайх дурккун;
6. КIивагу ччан шюшайссар кьюрщулттив хIалану;
7. Дуруччайссар иссаврил низам.

Ислай айивхьукун хъинссар учирча «Аоьзубиллагьи мина щайтIани ражим. Бисмиллагьи ррахIмани ррахIим». Гьарца шюшлашисса базу шюшайссар шан-шамила, дуссар дуккайсса дуаьрттугу. БучIиссар мий къадурккуну так «Бисмиллагьи ррахIмани ррахIим. Аллагьу акбар» учирчагу. Ислай айивхьуни «шагьадат» дуккавугу гьассар.

Иссаву (вузуъ) зия шайссар:
1. Аьврат-базурдава ци дунугу дуккарча: оьт, кIущалу, ссихI ва м. ц.;
2. Шанан икIарча, амма иссаву зия къашайссар, агарда инсан щяивкIун унува шанан икIарча, махъа ссихI къабуккансса куццуй;
3. Инсан цаятува цува гьарча;
4. Дянив цичIав дакъа, адиминалгу щарссанилу чурххал базурду куннин ку щурча, агарда, шариаьтрайн бувну, миннан ташу бан бучIину бухьурча. Ва ишираву, иссаву зия къашайссар ка щурча чIарардайн, михьирттайн ягу ккарччайн;
5. дянив цичIав дакъа, витIянхъру ягу вив кIисри аьврат базурдайн щурча, вилламиннуйн ягу цайминналссаннуйн.

 Ялагу  
Ялагу, иссаву (щаллумур ягу чIиримур) тIайлану даврин ккаллиссар, агарда:
1. Исласисса щин духьурча марцIсса (щаращул, неххал, хьхьирил, тIабиаьтрал).
2. Щин диян аьркинссар цинявппагу шюшлашисса базурдайн.
3. Нажас дикIан къабучIиссар чурххай, шюшлашисса базурдай. ДикIан къабучIиссар ци-дунугу даххана дайсса щинал ранг, кьанкь ягу тIин.
4. Шюшлашисса базурдай дикIан къабучIиссар, чIирисса дунугу, ци-дунугу щин къадуххайсса (сир, лак, сина, шириш, м. ц.).
5. Къашавайсса, сакъатсса, ссихI, хъунмур ягу чIивимур кIущалу бугьан къашайсса инсантуран бучIиссар иссаву (чIиримур) дак чак баврил чIун дуркIукун. Яламиннан хъинссар бивссунма бухьурча (суннатри).

 БувчӀин баву 

 Ссылкарду 

Категория:Ислам